搶得就搶!阿仙奴半大有數「維」
2024年04月14日 18:00
東網電視
更多新聞短片
英超阿仙奴主場對阿士東維拉。
英超壓軸尾場,阿仙奴主場火併阿士東維拉。阿仙奴要爭冠必搏,又比維拉多兩日休息,明顯有着數,加上嚟緊周中有歐聯對拜仁後顧,一定想初段入多幾粒奠勝,1.5球半場大捧得過。(Now 621及611周日晚11時30分直播)
阿仙奴依家喺英超同利物浦及曼城3雄鼎立,爭標形勢非常緊湊。好彩陣中大部分傷兵已康復,而自從夏維斯改任中鋒後愈踢愈好,近7場聯賽一共製造9個入波(5球及4助攻),包括上輪大勝白禮頓又交出入波兼助攻,又勤力做逼搶同防守,攻守兼備,難怪阿仙奴戰績直線上升,踏入2024年踢咗11輪聯賽,豪取10勝1和佳績,唯一和波係悶和勁旅曼城,若果單計主場更加獲得5連勝兼轟16粒,全部上半場開2球或以上,可見於主場會採取先發制人。
加上嚟緊周中歐聯8強次回合要作客拜仁,首回合只能逼和2比2,阿仙奴今場必想速戰速決,上半場入多幾粒盡快鎖定勝局,讓部分主力提早抖抖。
另邊廂阿士東維拉都要搶分爭前4,首循環喺主場亦贏波,主帥艾美利梗係想雙殺舊東家,不過狀態明顯回落,近5輪聯賽只得1勝2和2負,場場有失波,而上周中喺歐協聯8強首回合險勝里爾2比1,但比阿仙奴少2日休息,體力輸蝕。最弊係中場悍將杜格拉斯雷斯要坐波監,令防守再打折扣,初段未站穩陣腳,頂唔住阿仙奴嘅狂轟猛炸,1.5球半場大有計。
更多賠率: